CELEX: 62011CN0352
Language: da
Date: 2011-07-05 00:00:00
Title: Sag C-352/11: Sag anlagt den 5. juli 2011 — Europa-Kommissionen mod Republikken Østrig

27.8.2011   
            
            
               DA
            
            
               Den Europæiske Unions Tidende
            
            
               C 252/26
            
         Sag anlagt den 5. juli 2011 — Europa-Kommissionen mod Republikken Østrig
   (Sag C-352/11)
   2011/C 252/48
   Processprog: tysk
   
      Parter
   
   
      Sagsøger: Europa-Kommissionen (ved G. Wilms og A. Alcover San Pedro, som befuldmægtigede)
   
      Sagsøgt: Republikken Østrig
   
      Sagsøgerens påstande
   
   
               —
            
            
               Det fastslås, at Republikken Østrig har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (IPPC-direktivet), idet den ikke har truffet foranstaltninger eller afgørelser i henhold til artikel 6 og 8, ikke har revurderet bestående godkendelser eller om nødvendigt ajourført disse eller sikret dem, således at alle bestående anlæg benyttes i overensstemmelse med kravene i IPPC-direktivets artikel 3, 7, 9, 10 og 13, artikel 14, litra a) og b), og artikel 15, stk. 2.
            
         
               —
            
            
               Republikken Østrig tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge reglerne i IPPC-direktivet (1) skal »bestående anlæg« i dette direktivs forstand være godkendt inden den 30. oktober 2007.
   Ifølge de for Kommissionen foreliggende oplysninger har ikke alle »bestående anlæg« i Republikken Østrig det pågældende tidspunkt haft den nødvendige godkendelse.
   
      (1)  Europa-Parlamentets og Rådets direktiv 2008/1/EF af 15.1.2008 om integreret forebyggelse og bekæmpelse af forurening (EUT L 24, s. 8).